Poliția Capitalei anunță că duminică seara, în jurul orei 20:45, a fost sesizat la numărul de urgență 112 un conflict între mai multe persoane, în Rahova.

Polițiștii au tras focuri de avertisment în plan vertical în timpul intervenției, iar oamenii au ripostat cu pietre.

Incidentele au avut loc după ce a fost organizată o petrecere în stradă.

Până la această oră, 37 de persoane au fost duse la audieri.

„În această seară, a fost sesizat un conflict între mai multe persoane. La faţa locului s-au deplasat de urgenţă mai multe echipaje de poliţie, echipe ale Serviciului Acţiuni Speciale şi jandarmi.

A fost folosit şi armamentul din dotare, fără a fi înregistrate persoane rănite”, precizează informarea Poliţiei Capitalei.